# Anexa nr. 4

la Regulamentul privind deșeurile

de echipamente electrice și electronice

**CERINȚELE TEHNICE**

**privind depozitarea DEEE colectate în conformitate**

**cu punctul 34 din Regulament**

**1.** Pentru locurile de depozitare, inclusiv depozitare temporară a DEEE înainte de tratarea lor, fără a se aduce atingere prevederilor Legii nr. 209 din 29 iulie 2016 privind deșeurile, trebuie să se asigure următoarele cerințe:

1) suprafețe impermeabile pentru zonele adecvate, prevăzute cu instalații de colectare a pierderilor prin scurgere și dacă este cazul, cu decantoare și epuratoare-degresatoare;

2) prelate rezistente la intemperii pentru zonele adecvate.

**2.**  Locurile de tratare a DEEE trebuie să fie dotate cu:

1) cîntare de măsurare a greutății deșeurilor tratate;

2) suprafețe impermeabile și prelate rezistente la intemperii pentru zonele adecvate, prevăzute cu instalații de colectare a pierderilor prin scurgere și, dacă este cazul, cu decantoare și epuratoare-degresatoare;

3) spații de depozitare adecvate pentru piesele detașate demontate;

4) containere adecvate pentru depozitarea bateriilor, a condensatorilor cu conținut de PCB/PCT și a altor deșeuri periculoase, precum deșeurile radioactive;

5) echipamente de tratare a apei, potrivit reglementărilor în materie de sănătate și mediu.